Matteus 6:5,6 Die Here Jesus praat in hierdie verse oor beloning. In ons ore klink dit vreemd. Ons ore is nie gewoond aan die woord beloning. Vir ons staan dit teenoor genade. Nogtans hoor ons die Here Jesus vir mense wat in die gebed hul eie eer soek, sê dat hulle hul beloning klaar weg het. Christus sê ook dat Vader in die hemel hom wat met ’n opregte hart in sy binnekamer bid sal beloon.
Wat is hiervan die bedoeling? Die skynheiliges, die huigelaars wat bid om gesien te word, word deur mense wat hulle gesien geprys. ‘Kyk hoe vroom daardie man is!’ Dit is die beloning wat hulle kry. Hul beloning gaan nie verder as wat mense hul hier op aarde kan gee nie. As hulle sterf en voor die HERE kom en staan, is hul hande leeg. Dan is hul gebedslewe waarin hul hul eie eer gesoek het vir hul sonde. Dit maak hulle skuld teenoor die HERE net groter. Die gevolg is dat hul deur die HERE veroordeel word en nie in die hemel welkom geheet word nie.